nibzard/narodne-novine-full-text-markdown huggingface dataset:
## Odluka o poništenju odluke Vijeća o dodjeli koncesije za obavljanje djelatnosti radija na području grada Vinkovca (G-VK)

### NN 121/2005 (17.10.2005.), Odluka o poništenju odluke Vijeća o dodjeli koncesije za obavljanje djelatnosti radija na području grada Vinkovca (G-VK)

# VIJEĆE ZA ELEKTRONIČKE MEDIJE

**2265**

Na temelju članka 60. stavka 1. podstavka 2.,
članka 61. stavak 1. i članka 63. stavka 3. Zakona o elektroničkim medijima
(»Narod­ne novine« broj 122/03) Vijeće za elektroničke medije na svojoj 57.
sjednici održanoj 27. rujna 2005. donijelo je sljedeću

## ODLUKU

I. Poništava se odluka Vijeća, klasa:
612-12/04-02-41, urbroj: 567-01/05-01 od 28. veljače
2005. kojom je koncesija za obavljanje djelatnosti radija na području Grada
Vinkovaca (G-VK) dodijeljena trgovačkom društvu »Menđušić«
d.o.o. iz Vinkovaca.

II. Trgovačko društvo »Menđušić«
d.o.o. nema pravo na naknadu štete.

III. Ova odluka stupa na snagu danom objave
»Narodnim novinama«.

```
Obrazloženje
```

```

```

Vijeće za elektroničke medije na svojoj 20. sjednici
održanoj dana 17. studenog 2004. godine donijelo je Odluku o raspisivanju
Javnog natječaja broj 02/04 za dodjelu koncesija za obavljanje djelat­nosti radija i/ili televizije. Javni natječaj objavljen je
u »Narodnim novinama« od 8. prosinca 2004. godine i u propisanom roku na javni
je natječaj ponudu dostavio ponuditelji »Menđušić«
d.o.o. iz Vinkovaca. Vijeće je razmatranjem i ocjenom zaprimljene ponude
utvrdilo da ponuditelj ispunjava uvjete propisane Javnim natječajem te je
tajnim je glasovanjem na 33. sjednici Vijeća održanoj 25. veljače 2005. godine
odlučeno da se koncesija za obavljanje djelatnosti radija na području Grada
Vinkovaca dodijeli ponuditelju Menđušić d.o.o.

Istom su odlukom bili određeni rokovi za
podnošenje zahtjeva za obavljanjem tehničkog pregleda i za potpisivanje ugovora
o koncesiji za obavljanje djelatnosti radija. Hrvatska agencija za
telekomunikacije dopisom je obavijestila Vijeće za elektroničke medije da do
danas trgovačkog društvo »Menđušić« d.o.o. nije
podnije zahtjev za obavljanje tehničkog pregleda.

Vijeće je utvrdilo da trgovačko društvo »Menđušić« d.o.o. nije poduzelo niti jednu radnju određenu
Odlukom o dodjeli koncesije za obavljanje djelatnosti radija na području Grada
Vinkovaca te da se ista sukladno zakonskim propisima mora poništiti.

Slijedom navedenoga riješeno je kao u
dispozitivu.

UPUTA O PRAVNOM LIJEKU

Protiv ove odluke nije dopuštena žalba, jer je
ona konačna, ali se može pokrenuti upravni spor pred Upravnim sudom Republike
Hrvatske u roku od 30 dana od dana primitka odluke. Tužba se predaje ili šalje
neposredno sudu Republike Hrvatske u Zagrebu, a može se podnijeti i na zapisnik
kod redovnog suda nadležnog za obavljanje pravne pomoći.

Klasa: 612-12/05-03-26

Urbroj: 567-01/05-01

Zagreb, 28. rujna 2005.

Predsjednik Vijeća

**mr****. sc. Denis Peričić**, v. r.

Odluka, NN 121/2005-2265
## Odluka o poništenju odluke Vijeća o dodjeli koncesije za obavljanje djelatnosti radija na području grada Nina (G-NN)

### NN 121/2005 (17.10.2005.), Odluka o poništenju odluke Vijeća o dodjeli koncesije za obavljanje djelatnosti radija na području grada Nina (G-NN)

# VIJEĆE ZA ELEKTRONIČKE MEDIJE

**2266**

Na temelju članka 60. stavka 1. podstavka 2.,
članka 61. stavak 1. i članka 63. stavka 3. Zakona o elektroničkim medijima
(»Narod­ne novine« broj 122/03) Vijeće za elektroničke medije na svojoj 57.
sjednici održanoj 27. rujna 2005. donijelo je sljedeću

## ODLUKU

I. Poništava se odluka Vijeća, klasa:
612-12/05-02-69, urbroj: 567-01/05-01 od 1. srpnja
2005. kojom je koncesija za obavljanje djelatnosti radija na području Grada
Nina (G-NN) dodijeljena trgovačkom društvu »Adria ittm« d.o.o. iz Zadra.

II. Trgovačko društvo »Adria
ittm« d.o.o. nema pravo na nak­nadu
štete.

III. Ova odluka stupa na snagu danom objave
»Narodnim novinama«.

```
Obrazloženje
```

```

```

Vijeće za elektroničke medije na svojoj 40.
sjednici održanoj dana 19. travnja 2005. godine donijelo je Odluku o raspisivanju
Jav­nog natječaja broj
01/05 za dodjelu koncesija za obavljanje djelat­nosti
radija i/ili televizije. Javni natječaj objavljen je u »Narodnim novinama« broj
53/05 od 25. travnja 2005. godine i u propisanom roku na javni je natječaj
ponudu dostavio ponuditelj »Adria Ittm«
d.o.o. Vijeće je razmatranjem zaprimljene ponude utvrdilo da ponuditelj
ispunjava uvjete propisane Javnim natječajem te je na 51. sjednici održanoj 27.
lipnja 2005. odlučeno da se koncesija za obav­ljanje djelatnosti radija na području Grada Nina dodjeli
ponuditelju Adria Ittm
d.o.o.

Istom su odlukom bili određeni rokovi za
podnošenje zahtjeva za obavljanje tehničkog pregleda i za potpisivanje ugovora
o koncesiji za obavljanje djelatnosti radija. Hrvatska agencija za
telekomunikacije dopisom je obavijestila Vijeće za elektroničke medije da do
danas trgovačko društvo »Adria ittm«
d.o.o. nije podnijelo zahtjev za obavljanje tehničkog pregleda.

Vijeće je utvrdilo da trgovačko društvo »Adria ittm« d.o.o. nije poduzelo
niti jednu radnju određenu Odlukom o dodjeli koncesije za obavljanje
djelatnosti radija na području Grada Nina te da se ista sukladno zakonskim
propisima mora poništiti.

Slijedom navedenoga riješeno je kao u
dispozitivu.

UPUTA O PRAVNOM LIJEKU

Protiv ove odluke nije dopuštena žalba, jer je
ona konačna, ali se može pokrenuti upravni spor pred Upravnim sudom Republike
Hrvatske u roku od 30 dana od dana primitka odluke. Tužba se predaje ili šalje
neposredno sudu Republike Hrvatske u Zagrebu, a može se podnijeti i na zapisnik
kod redovnog suda nadležnog za obavljanje pravne pomoći.

Klasa: 612-12/05-03-25

Urbroj: 567-01/05-01

Zagreb, 28. rujna 2005.

Predsjednik Vijeća

**mr****. sc. Denis Peričić**, v. r.

Odluka, NN 121/2005-2266
## Rješenje Ustavnog suda Republike Hrvatske broj: U-III-2084/2005 od 15. rujna 2005.

### NN 121/2005 (17.10.2005.), Rješenje Ustavnog suda Republike Hrvatske broj: U-III-2084/2005 od 15. rujna 2005.

# USTAVNI SUD REPUBLIKE HRVATSKE

**2267**

Ustavni sud Republike Hrvatske, u Vijeću za
rješavanje postupovnih pretpostavki za odlučivanje o
ustavnim tužbama, u sastavu sudac Milan Vuković,
predsjednik Vijeća, te suci Ivan Matija i Nevenka Šernhorst, članovi Vijeća, u postupku pokrenutom ustavnom
tužbom F. P. iz P., koju zastupa N. P., odvjetnik u P., na sjednici održanoj
dana 15. rujna 2005. godine, jednoglasno je donio

## RJEŠENJE

I. Odbija se prijedlog za povrat u prijašnje
stanje.

II. Ustavna tužba se odbacuje.

III. Ovo rješenje objavit će se u »Narodnim
novinama«.

```
Obrazloženje
```

```

```

1. Podnositeljica je podnijela ustavnu tužbu
protiv presude Županijskog suda u Puli, broj: Gž-2727/02
od 1. ožujka 2005. godine, u postupku radi utvrđenja.

2. Uz ustavnu tužbu podnositeljica je podnijela
prijedlog za povrat u prijašnje stanje na temelju članka 66. Ustavnog zakona o
Ustavnom sudu Republike Hrvatske (»Narodne novine«, broj 99/99., 29/02. i
49/02. – pročišćeni tekst, u nastavku: Ustavni zakon), zbog propuštanja roka za
podnošenje ustavne tužbe. Kao razlog nepravodobnosti ustavne tužbe
podnositeljica je navela činjenicu svoje bolesti zbog koje se teško kreće, i to
samo uz pomagala i tuđu pomoć, te stoga nije mogla stupiti u kontakt sa svojim
punomoćnikom i pravovremeno ga obavijestiti o svojoj namjeri za podnošenje
ustavne tužbe.

*Prijedlog
za povrat u prijašnje stanje je pravodoban i dopušten.*

*Prijedlog
nije osnovan.*

3. Odredba članka 66. stavka 1. i 2. Ustavnog
zakona propisuje:

*»Osobi
koja iz opravdanih razloga propusti rok za podnošenje ustavne tužbe, Ustavni
sud će dopustiti povrat u prijašnje stanje ako ona u roku od 15 dana nakon
prestanka razloga koji je prouzročio propuštanje podnese prijedlog za povrat u
prijašnje stanje i ako istodobno s prijedlogom podnese i ustavnu tužbu.*

*Nakon
proteka tri mjeseca od dana propuštanja ne može se tražiti povrat u prijašnje
stanje.«*

4. Razmatrajući razloge koje je podnositeljica
navela u svom prijedlogu za povrat u prijašnje stanje utvrđeno je da je
okolnost propuštanja roka za podnošenje ustavne tužbe u predmetnoj pravnoj
situaciji isključivo subjektivne naravi i ne može se smatrati opravdanim
razlogom u smislu odredbe članka 66. Ustavnog zakona.

5. Slijedom iznijetoga, utvrdivši prijedlog podnositeljice
za povrat u prijašnje stanje neosnovanim, taj je prijedlog odbijen, dok je
ustavna tužba, na temelju članka 64. Ustavnog zakona, odbačena kao
nepravodobna.

6.  Objava ovog rješenja temelji se na
članku 29. stavku 1. Ustav­nog zakona.

Broj: U-III-2084/2005

Zagreb, 15. rujna 2005.

USTAVNI SUD REPUBLIKE HRVATSKE

Predsjednik Vijeća

**Milan Vuković**, v. r.

Rješenje, NN 121/2005-2267
## Ispravak Zakona o ovlasti Vlade Republike Hrvatske da uredbama uređuje pojedina pitanja iz djelokruga Hrvatskoga sabora

### NN 121/2005 (17.10.2005.), Ispravak Zakona o ovlasti Vlade Republike Hrvatske da uredbama uređuje pojedina pitanja iz djelokruga Hrvatskoga sabora

**2268**

Nakon izvršenog uspoređivanja s izvornim tekstom
utvrđena je pogreška u Zakonu o ovlasti Vlade Republike Hrvatske da ured­bama uređuje pojedina pitanja iz djelokruga Hrvatskoga
sabora, koji je objav­ljen
u »Narodnim novinama«, broj 115 od 30. rujna 2005., te se daje

## ISPRAVAK

### [ZAKONA O OVLASTI VLADE REPUBLIKE HRVATSKE DA UREDBAMA UREĐUJE POJEDINA PITANJA IZ DJELOKRUGA HRVATSKOGA SABORA](http://narodne-novine.nn.hr/clanci/sluzbeni/289790.htm)

U nazivu Zakona umjesto riječi: »ZAKON O
PROGLAŠENJU ZAKONA O OVLASTI VLADE« trebaju stajati riječi: »ZAKON O OVLASTI
VLADE«.

Klasa: 002-03/05-01/03

Zagreb, 12. listopada 2005.

Tajnik

Hrvatskoga sabora

**Josip Sesar,  prof**., v. r.

Zakon, NN 121/2005-2268
## Odluka o davanju suglasnosti na Odluku o prijenosu 7 dionica INA - Industrije nafte d.d. u Fond hrvatskih branitelja iz Domovinskog rata i članova njihovih obitelji, bez naknade

### NN 122/2005 (19.10.2005.), Odluka o davanju suglasnosti na Odluku o prijenosu 7 dionica INA - Industrije nafte d.d. u Fond hrvatskih branitelja iz Domovinskog rata i članova njihovih obitelji, bez naknade

# HRVATSKI SABOR

**2271**

Na temelju članka 4. stavka 4. Zakona o
privatizaciji INA – Industrije nafte d.d. (»Narodne novine«, br. 32/02.), Hrvatski sabor na sjednici 14. listopada
2005., donio je

## ODLUKU

### O DAVANJU SUGLASNOSTI NA ODLUKU O PRIJENOSU 7% DIONICA INA – INDUSTRIJE NAFTE d.d. U FOND HRVATSKIH BRANITELJA IZ DOMOVINSKOG RATA I ČLANOVA NJIHOVIH OBITELJI, BEZ NAKNADE

Daje se suglasnost na Odluku o prijenosu 7%
dionica INA – Industrije nafte d.d. u Fond hrvatskih branitelja iz Domovinskog
rata i članova njihovih obitelji, bez naknade, koju je donijela Vlada Republike
Hrvatske na sjednici 12. listopada 2005.

Klasa: 561-01/05-01/03

Zagreb, 14. listopada 2005.

HRVATSKI SABOR

Predsjednik

Hrvatskoga sabora

**Vladimir Šeks**, v.
r.

Odluka, NN 122/2005-2271
## Odluka o razrješenju i imenovanju člana Nacionalnog odbora

### NN 122/2005 (19.10.2005.), Odluka o razrješenju i imenovanju člana Nacionalnog odbora

# HRVATSKI SABOR

**2272**

Na temelju članka 80. Ustava Republike Hrvatske
i točke III. Odluke o osnivanju Nacionalnog odbora (»Narodne novine«, br. 12/05. i 33/05.), Hrvatski sabor na sjednici 14.
listopada 2005., donio je

## ODLUKU

### O RAZRJEŠENJU I IMENOVANJU ČLANA NACIONALNOG ODBORA

I.

Razrješuje se dužnosti člana Nacionalnog odbora

– predstavnik Ureda Predsjednika Republike
Hrvatske

mr. sc.
DAVOR BOŽINOVIĆ.

II.

Za člana Nacionalnog odbora imenuje se

– predstavnik Ureda Predsjednika Republike
Hrvatske

HRVOJE CVITANOVIĆ.

Klasa: 021-13/05-15/31

Zagreb, 14. listopada 2005.

HRVATSKI SABOR

Predsjednik

Hrvatskoga sabora

**Vladimir Šeks**, v.
r.

Odluka, NN 122/2005-2272
## Odluka o razrješenju i imenovanju člana Nacionalnog odbora

### NN 122/2005 (19.10.2005.), Odluka o razrješenju i imenovanju člana Nacionalnog odbora

# HRVATSKI SABOR

**2273**

Na temelju članka 80. Ustava Republike Hrvatske
i točke III. Odluke o osnivanju Nacionalnog odbora (»Narodne novine«, br. 12/05. i 33/05.), Hrvatski sabor na sjednici 14.
listopada 2005., donio je

## ODLUKU

### O RAZRJEŠENJU I IMENOVANJU ČLANA NACIONALNOG ODBORA

I.

Razrješuje se dužnosti člana Nacionalnog odbora

– predstavnik udruge poslodavaca

DARKO MARINAC, na osobni zahtjev.

II.

Za člana Nacionalnog odbora imenuje se

– predstavnik udruge poslodavaca

EMIL TEDESCHI, predsjednik Hrvatske udruge
poslodavaca.

Klasa: 021-13/05-15/03

Zagreb, 14. listopada 2005.

HRVATSKI SABOR

Predsjednik

Hrvatskoga sabora

**Vladimir Šeks**, v.
r.

Odluka, NN 122/2005-2273
## Odluka o imenovanju pet članova Programskog vijeća Hrvatske radiotelevizije

### NN 122/2005 (19.10.2005.), Odluka o imenovanju pet članova Programskog vijeća Hrvatske radiotelevizije

# HRVATSKI SABOR

**2274**

Na temelju članka 80. Ustava Republike Hrvatske
i članka 18. stavka 7. Zakona o Hrvatskoj radioteleviziji (»Narodne novine«, br. 25/03.), Hrvatski sabor na sjednici 14. listopada
2005., donio je

## ODLUKU

### O IMENOVANJU PET ČLANOVA PROGRAMSKOG VIJEĆA HRVATSKE RADIOTELEVIZIJE

Za članove Programskog vijeća Hrvatske
radiotelevizije imenuju se:

– DARINKA JANJANIN,

– SUZANA JAŠIĆ,

– ZDENKO LJEVAK,

– ŽELIMIR MESARIĆ,

– JURAJ NJAVRO,

s početkom mandata 18. listopada 2005.

Klasa: 021-13/05-07/10

Zagreb, 14. listopada 2005.

HRVATSKI SABOR

Predsjednik

Hrvatskoga sabora

**Vladimir Šeks**, v.
r.

Odluka, NN 122/2005-2274
## Odluka o razrješenju člana Savjeta Agencije za nadzor mirovinskih fondova i osiguranja

### NN 122/2005 (19.10.2005.), Odluka o razrješenju člana Savjeta Agencije za nadzor mirovinskih fondova i osiguranja

# HRVATSKI SABOR

**2275**

Na temelju članka 80. Ustava Republike Hrvatske
i članka 96. stavka 2. i članka 99. stavka 1. podstavka 1. Zakona o obveznim i
dobrovoljnim mirovinskim fondovima (»Narodne novine«, br.
49/99., 63/00. i 103/03.), Hrvatski sabor na sjednici 14. listopada 2005.,
donio je

## ODLUKU

### O RAZRJEŠENJU ČLANA SAVJETA AGENCIJE ZA NADZOR MIROVINSKIH FONDOVA I OSIGURANJA

Razrješuje se mr. sc. ANTE SAMODOL dužnosti člana Savjeta Agencije za nadzor
mirovinskih fondova i osiguranja, na osobni zahtjev.

Klasa: 021-13/05-07/12

Zagreb, 14. listopada 2005.

HRVATSKI SABOR

Predsjednik

Hrvatskoga sabora

**Vladimir Šeks**, v.
r.

Odluka, NN 122/2005-2275
## Odluka o razrješenju pravobraniteljice za djecu

### NN 122/2005 (19.10.2005.), Odluka o razrješenju pravobraniteljice za djecu

# HRVATSKI SABOR

**2276**

Na temelju članka 80. Ustava Republike Hrvatske
i članka 4. stavka 1. Zakona o pravobranitelju za djecu (»Narodne novine«, br. 96/03.), Hrvatski sabor na sjednici 14. listopada
2005., donio je

## ODLUKU

### O RAZRJEŠENJU PRAVOBRANITELJICE ZA DJECU

Razrješuje se LJUBICA MATIJEVIĆ VRSALJKO
dužnosti pravobraniteljice za djecu, na osobni zahtjev.

Klasa: 021-13/05-07/16

Zagreb, 14. listopada 2005.

HRVATSKI SABOR

Predsjednik

Hrvatskoga sabora

**Vladimir Šeks**, v.
r.

Odluka, NN 122/2005-2276
## Odluka o razrješenju zamjenice pravobraniteljice za djecu

### NN 122/2005 (19.10.2005.), Odluka o razrješenju zamjenice pravobraniteljice za djecu

# HRVATSKI SABOR

**2277**

Na temelju članka 80. Ustava Republike Hrvatske
i članka 4. stavka 2. Zakona o pravobranitelju za djecu (»Narodne novine«, br. 96/03.), Hrvatski sabor na sjednici 14. listopada
2005., donio je

## ODLUKU

### O RAZRJEŠENJU ZAMJENICE PRAVOBRANITELJICE ZA DJECU

Razrješuje se GORDANA BRAČIĆ RUŽIĆ dužnosti
zamjenice pravobraniteljice za djecu, na osobni zahtjev.

Klasa: 021-13/05-07/17

Zagreb, 14. listopada 2005.

HRVATSKI SABOR

Predsjednik

Hrvatskoga sabora

**Vladimir Šeks**, v.
r.

Odluka, NN 122/2005-2277
## Odluka o razrješenju zamjenika pravobraniteljice za djecu

### NN 122/2005 (19.10.2005.), Odluka o razrješenju zamjenika pravobraniteljice za djecu

# HRVATSKI SABOR

**2278**

Na temelju članka 80. Ustava Republike Hrvatske
i članka 4. stavka 2. Zakona o pravobranitelju za djecu (»Narodne novine«, br. 96/03.), Hrvatski sabor na sjednici 14. listopada
2005., donio je

## ODLUKU

### O RAZRJEŠENJU ZAMJENIKA PRAVOBRANITELJICE ZA DJECU

Razrješuje se GREGORI GRAOVAC dužnosti zamjenika
pravobraniteljice za djecu, na osobni zahtjev.

Klasa: 021-13/05-07/18

Zagreb, 14. listopada 2005.

HRVATSKI SABOR

Predsjednik

Hrvatskoga sabora

**Vladimir Šeks**, v.
r.

Odluka, NN 122/2005-2278
## Odluka o razrješenju i imenovanju člana Odbora za lokalnu i područnu (regionalnu) samoupravu Hrvatskoga sabora

### NN 122/2005 (19.10.2005.), Odluka o razrješenju i imenovanju člana Odbora za lokalnu i područnu (regionalnu) samoupravu Hrvatskoga sabora

# HRVATSKI SABOR

**2279**

Na temelju članka 80. Ustava Republike Hrvatske
i članka 103. Poslovnika Hrvatskoga sabora, Hrvatski sabor na sjednici 14.
listopada 2005., donio je

## ODLUKU

### O RAZRJEŠENJU I IMENOVANJU ČLANA ODBORA ZA LOKALNU I PODRUČNU (REGIONALNU) SAMOUPRAVU HRVATSKOGA SABORA

I.

Razrješuje se član Odbora za lokalnu i područnu
(regionalnu) samoupravu Hrvatskoga sabora

– iz reda predstavnika iz Grada Rijeke

ALEN BOŠKOVIĆ.

II.

Za člana Odbora za lokalnu i područnu (regionalnu)
samoupravu Hrvatskoga sabora imenuje se

– iz reda predstavnika iz Grada Rijeke

mr. sc.
VOJKO OBERSNEL.

Klasa: 021-13/05-07/19

Zagreb, 14. listopada 2005.

HRVATSKI SABOR

Predsjednik

Hrvatskoga sabora

**Vladimir Šeks**, v.
r.

Odluka, NN 122/2005-2279
## Odluka o osnivanju Specijalne misije Republike Hrvatske u Republici Iraku, sa sjedištem u Bagdadu

### NN 122/2005 (19.10.2005.), Odluka o osnivanju Specijalne misije Republike Hrvatske u Republici Iraku, sa sjedištem u Bagdadu

# PREDSJEDNIK REPUBLIKE HRVATSKE

**2280**

Na temelju odredbe članka 98. stavka 2. Ustava
Republike Hrvatske, članka 10. stavka 4. i članka 17. Zakona o vanjskim
poslovima (»Narodne novine«, broj 48/96) i točke I. Odluke Vlade Republike
Hrvatske o postupku osnivanja diplomatskih misija i konzularnih ureda Republike
Hrvatske u inozemstvu i postupku postavljanja i opoziva šefova diplomatskih
misija i konzularnih ureda Republike Hrvatske u inozemstvu od 11. siječnja
2001., 5. srpnja 2001. i 7. travnja 2004., te akta predsjednika Vlade Republike
Hrvatske klasa: 018-07/05-01/15, urbroj: 5030109-05-1
od 5. listopada 2005., kojim je predsjednik Vlade Republike Hrvatske dao
prethodni supotpis, donosim

## ODLUKU

### O OSNIVANJU SPECIJALNE MISIJE REPUBLIKE HRVATSKE U REPUBLICI IRAKU, SA SJEDIŠTEM U BAGDADU

Osniva se Specijalna misija Republike Hrvatske u
Republici Iraku, sa sjedištem u Bagdadu.

Ova Odluka stupa na snagu danom donošenja.

Broj: 01-081-05-3072/2

Zagreb, 11. listopada 2005.

Predsjednik

Republike Hrvatske

**Stjepan Mesić**, v.
r.

Odluka, NN 122/2005-2280
## Uredba o izmjenama i dopuni Uredbe o područjima na kojima djeluju carinarnice Carinske uprave Repub­like Hrvatske

### NN 122/2005 (19.10.2005.), Uredba o izmjenama i dopuni Uredbe o područjima na kojima djeluju carinarnice Carinske uprave Repub­like Hrvatske

# VLADA REPUBLIKE HRVATSKE

**2281**

Na temelju članka 5. stavka 5. Zakona o
carinskoj službi (»Narodne novine«, broj 67/2001), Vlada Republike Hrvatske je
na sjed­nici održanoj 13.
listopada 2005. godine donijela

## UREDBU

### O IZMJENAMA I DOPUNI UREDBE O PODRUČJIMA NA KOJIMA DJELUJU CARINARNICE CARINSKE UPRAVEREPUBLIKE HRVATSKE

Članak 1.

U Uredbi o područjima na kojima djeluju
carinarnice Carinske uprave Republike Hrvatske (»Narodne novine«, br. 118/2001, 3/2002 i 185/2004), u članku 2. stavku 1.
točki 2) podtočke b) i c) brišu se, a dosadašnje podtočke d) i e) postaju podtočke
b) i c).

U točki 12) interpunkcijski znak točka,
zamjenjuje se znakom točka zarez, te se dodaje nova točka 13), koja glasi:

»13) Carinarnica Slavonski Brod sa sjedištem u
Slavonskom Brodu na području:

a) Brodsko-posavske županije na području gradova
Slavonski Brod i Nova Gradiška, te općina Bebrina,
Brodski Stupnik, Bukovlje, Cernik, Davor, Donji Andrijevci, Dragalić, Garčin, Gornji Bogićevci, Gornja Vrba, Gundinci,
Klakar, Nova Kapela, Okučani,
Oprisavci, Oriovac, Podcrkavlje, Rešetari, Sibinj, Sikirevci, Slavonski Šamac, Stara Gradiška, Staro Petrovo Selo, Velika Kopanica, Vrbje i Vrpolje;

b) Požeško-slavonske županije na području
gradova Lipik, Pakrac, Pleternica i Požega, te općina
Brestovac, Čaglin, Jakšić, Kaptol, Kutjevo i
Velika.«.

Članak 2.

Ova Uredba stupa na snagu osmoga dana od dana
objave u »Narodnim novinama«, a primjenjuje se od 1. siječnja 2006. godine.

Klasa: 413-01/05-01/05

Urbroj: 5030120-05-1

Zagreb, 13. listopada 2005.

Predsjednik

**dr****. sc. Ivo Sanader**,
v. r.

Uredba, NN 122/2005-2281
## Odluka o obvezi rada ureda državne uprave u dane izbora

### NN 122/2005 (19.10.2005.), Odluka o obvezi rada ureda državne uprave u dane izbora

# VLADA REPUBLIKE HRVATSKE

**2283**

Na temelju članka 30. stavka 2. Zakona o Vladi
Republike Hrvatske (»Narodne novine«, br. 101/98,
15/2000, 117/2001, 199/2003 i 30/2004), Vlada Republike Hrvatske je na sjednici
održanoj 13. listopada 2005. godine, donijela

## ODLUKU

### O OBVEZI RADA UREDA DRŽAVNE UPRAVE U DANE IZBORA

I.

Uredi državne uprave u županijama u kojima se
održavaju ponovljeni lokalni izbori za predstavnička tijela jedinica lokalne
samouprave i dopunski izbori za predstavnike nacionalnih manjina i pripadnike
hrvatskog naroda u predstavničkim tijelima, posebno službenici koji rade na
pripremi, provjeri i izradi popisa birača, te izdavanju potvrda radit će na dan
23. listopada 2005. godine (nedjelja), za sve vrijeme glasovanja od 7-19 sati.

II.

Rad izvan redovnog radnog vremena na poslovima
omogućavanja pregleda popisa birača građana, pripreme i izrade popisa birača,
izvadaka, potvrda i drugih poslova određuje predstojnik ureda ovisno o
potrebama i mjesnim prilikama u županiji, odnosno jedinici lokalne samouprave u
kojoj su raspisani izbori.

III.

Za provedbu ove Odluke zadužuju se predstojnici
ureda držav­ne uprave u županijama.

IV.

Državnim službenicima i namještenicima za rad
naveden u točki I. i II. ove Odluke isplatit će se naknada sukladno odredbama
Kolektivnog ugovora, na temelju podataka verificiranih od Središnjeg državnog
ureda za upravu.

V.

Ova Odluka stupa na snagu danom donošenja, a
objavit će se u »Narodnim novinama«.

Klasa: 960-03/05-01/04

Urbroj: 5030106-05-3

Zagreb, 13. listopada 2005.

Predsjednik

**dr****. sc. Ivo Sanader**,
v. r.

Odluka, NN 122/2005-2283
## Odluka o obvezi rada Ministarstva unutarnjih poslova na dan izbora

### NN 122/2005 (19.10.2005.), Odluka o obvezi rada Ministarstva unutarnjih poslova na dan izbora

# VLADA REPUBLIKE HRVATSKE

**2284**

Na temelju članka 30. stavka 2. Zakona o Vladi
Republike Hrvatske (»Narodne novine«, br. 101/98,
15/2000, 117/2001, 199/2003 i 30/2004), Vlada Republike Hrvatske je na sjednici
održanoj 13. listopada 2005. godine donijela

## ODLUKU

### O OBVEZI RADA MINISTARSTVA UNUTARNJIH POSLOVA NA DAN IZBORA

I.

Ministarstvo unutarnjih poslova u sjedištu,
policijske uprave i policijske postaje na čijem će se području održati dopunski
izbori i ponovljeni izbori, odnosno službenici koji rade na vođenju evidencije
o prebivalištu i na Informacijskom sustavu Ministarstva unutarnjih poslova,
radit će na dan 23. listopada 2005. godine (nedjelja), za sve vrijeme
glasovanja od 7 – 19 sati.

II.

Službenici iz točke I. ove Odluke omogućit će
izbornim povjerenstvima, biračkim odborima i građanima provjeru podataka o
prebivalištu u evidenciji prebivališta Ministarstva unutarnjih poslova, te
izdavanje uvjerenja o prebivalištu, u svrhu usklađivanja podataka o
prebivalištu upisanih u popisu birača s onima koji se vode u evidenciji
prebivališta Ministarstva unutarnjih poslova.

III.

Za provedbu ove Odluke zadužuje se ministar
unutarnjih poslova.

IV.

Za rad na dan naveden u točki I. ove Odluke,
službenicima će se isplatiti naknada, sukladno odredbama Kolektivnog ugovora za
državne službenike i namještenike, na temelju podataka verificiranih od
Ministarstva unutarnjih poslova.

V.

Ova Odluka stupa na snagu danom donošenja, a
objavit će se u »Narodnim novinama«.

Klasa: 960-03/05-01/05

Urbroj: 5030109-05-3

Zagreb, 13. listopada 2005.

Predsjednik

**dr****. sc. Ivo Sanader**,
v. r.

Odluka, NN 122/2005-2284
## Odluka o određivanju visine naknade troškova izborne promidžbe za dopunske izbore predstavnika nacionalnih manjina i pripadnike hrvatskog naroda u predstav­ničkim tijelima jedinica lokalne samouprave

### NN 122/2005 (19.10.2005.), Odluka o određivanju visine naknade troškova izborne promidžbe za dopunske izbore predstavnika nacionalnih manjina i pripadnike hrvatskog naroda u predstav­ničkim tijelima jedinica lokalne samouprave

# VLADA REPUBLIKE HRVATSKE

**2285**

Na temelju članka 30. stavka 2. Zakona o Vladi
Republike Hrvatske (»Narodne novine«, br. 101/98,
15/2000, 117/2001, 199/2003 i 30/2004) i članka 21. Zakona o izboru članova
predstavničkih tijela jedinica lokalne i područne (regionalne) samouprave
(»Narodne novine«, br. 33/2001, 10/2002, 155/2002,
45/2003, 43/2004, 40/2005 i 44/2005 – pročišćeni tekst), Vlada Republike
Hrvatske je na sjednici održanoj 13. listopada 2005. godine donijela

## ODLUKU

### O ODREĐIVANJU VISINE NAKNADE TROŠKOVA IZBORNE PROMIDŽBE ZA DOPUNSKE IZBORE PREDSTAVNIKA NACIONALNIH MANJINA I PRIPADNIKE HRVATSKOG NARODA U PREDSTAVNIČKIM TIJELIMA JEDINICA LOKALNE SAMOUPRAVE

I.

Ovom Odlukom određuje se visina naknade troškova
izborne promidžbe za dopunske izbore predstavnika nacionalnih manjina i
pripadnike hrvatskog naroda u predstavničkim tijelima jedinica lokalne
samouprave.

II.

Pravo na naknadu troškova iz točke I. ove Odluke
ostvaruju političke stranke i drugi ovlašteni predlagatelji koji na dopunskim
izborima dobiju najmanje jednog člana predstavničkog tijela jedinice lokalne
samouprave.

III.

Politička stranka ili drugi ovlašteni
predlagatelj koji na dopunskim izborima za članove općinskog vijeća dobiju
najmanje jednog člana predstavničkog tijela, imaju pravo na naknadu troškova u
iznosu od 3.000,00 kuna, za svakog člana.

IV.

Politička stranka ili drugi ovlašteni
predlagatelj koji na dopunskim izborima za članove gradskog vijeća dobiju
najmanje jednog člana predstavničkog tijela, imaju pravo na naknadu troškova u
iznosu od 4.000,00 kuna, za svakog člana.

V.

Naknada troškova isplaćuje se na žiroračun
političke strane jedinice lokalne samouprave, za čije se predstavničko tijelo
izbori provode, odnosno na žiroračun drugog ovlaštenog predlagatelja.

VI.

Pravo na naknadu troškova ostvaruje se nakon
objave službenih rezultata izbora.

VII.

Ova Odluka stupa na snagu danom objave u
»Narodnim novinama«.

Klasa: 013-03/05-01/03

Urbroj: 5030106-05-1

Zagreb, 13. listopada 2005.

Predsjednik

**dr****. sc. Ivo Sanader**,
v. r.

Odluka, NN 122/2005-2285
## Rješenje o razrješenju pomoćnika ministra financija

### NN 122/2005 (19.10.2005.), Rješenje o razrješenju pomoćnika ministra financija

# VLADA REPUBLIKE HRVATSKE

**2287**

Na temelju članka 30. stavka 4. Zakona o Vladi
Republike Hrvatske (»Narodne novine««, br. 101/98,
15/2000, 117/2001, 199/2003 i 30/2004) i članka 42. stavka 2. Zakona o sustavu
državne uprave (»Narodne novine«, br. 75/93, 48/99,
15/2000, 127/2000, 59/2001, 190/2003 – pročišćeni tekst i 199/2003), Vlada
Republike Hrvatske je na sjednici održanoj 13. listopada 2005. godine donijela

## RJEŠENJE

### O RAZRJEŠENJU POMOĆNIKA MINISTRA FINANCIJA

Razrješuje se mr. sc. ANTE ŽIGMAN dužnosti pomoćnika ministra financija, radi
odlaska na novu dužnost.

Klasa: 080-02/05-02/142

Urbroj: 50304/2-05-01

Zagreb, 13. listopada 2005.

Predsjednik

**dr****. sc. Ivo Sanader**,
v. r.

Rješenje, NN 122/2005-2287
## Rješenje o imenovanju državnog tajnika Ministarstva financija

### NN 122/2005 (19.10.2005.), Rješenje o imenovanju državnog tajnika Ministarstva financija

# VLADA REPUBLIKE HRVATSKE

**2288**

Na temelju članka 30. stavka 4. Zakona o Vladi
Republike Hrvatske (»Narodne novine«, br. 101/98,
15/2000, 117/2001, 199/2003 i 30/2004) i članka 40. stavka 1. Zakona o sustavu
državne uprave (»Narodne novine«, br. 75/93, 48/99,
15/2000, 127/2000, 59/2001, 190/2003 – pročišćeni tekst i 199/2003), Vlada
Republike Hrvatske je na sjednici održanoj 13. listopada 2005. godine donijela

## RJEŠENJE

### O IMENOVANJU DRŽAVNOG TAJNIKA MINISTARSTVA FINANCIJA

Imenuje se mr. sc. ANTE ŽIGMAN državnim tajnikom Ministarstva financija.

Klasa: 080-02/05-01/193

Urbroj: 50304/2-05-01

Zagreb, 13. listopada 2005.

Predsjednik

**dr****. sc. Ivo Sanader**,
v. r.

Rješenje, NN 122/2005-2288
## Rješenje o imenovanju privremene ravnateljice Zavoda za telemedicinu

### NN 122/2005 (19.10.2005.), Rješenje o imenovanju privremene ravnateljice Zavoda za telemedicinu

# VLADA REPUBLIKE HRVATSKE

**2289**

Na temelju članka 30. stavka 4. Zakona o Vladi
Republike Hrvatske (»Narodne novine«, br. 101/98,
15/2000, 117/2001, 199/2003 i 30/2004) i članka 14. stavka 1. Uredbe o
osnivanju Zavoda za telemedicinu (»Narodne novine«, broj 120/2005), Vlada
Republike Hrvatske je na sjednici održanoj 13. listopada 2005. godine donijela

## RJEŠENJE

### O IMENOVANJU PRIVREMENE RAVNATELJICE ZAVODA ZA TELEMEDICINU

Imenuje se NIVES KLAPAN privremenom
ravnateljicom Zavoda za telemedicinu.

Klasa: 080-02/05-01/195

Urbroj: 50304/2-05-01

Zagreb, 13. listopada 2005.

Predsjednik

**dr****. sc. Ivo Sanader**,
v. r.

Rješenje, NN 122/2005-2289
## Rješenje o razrješenju predsjednika hrvatske skupine Stalne hrvatsko-slovenske komisije za vodno gospodarstvo

### NN 122/2005 (19.10.2005.), Rješenje o razrješenju predsjednika hrvatske skupine Stalne hrvatsko-slovenske komisije za vodno gospodarstvo

# VLADA REPUBLIKE HRVATSKE

**2290**

Na temelju članka 30. stavka 4. Zakona o Vladi
Republike Hrvatske (»Narodne novine«, br. 101/98,
15/2000, 117/2001, 199/2003 i 30/2004) i članka 12. stavka 2. Ugovora izmedu Vlade Republike Hrvatske i Vlade Republike Slovenije
o uređivanju vodnogospodarskih odnosa (»Narodne
novine – Međunarodni ugovori«, broj 10/97), Vlada Republike Hrvatske je na
sjednici održanoj 13. listopada 2005. godine donijela

## RJEŠENJE

### O RAZRJEŠENJU PREDSJEDNIKA HRVATSKE SKUPINE STALNE HRVATSKO-SLOVENSKE KOMISIJE ZA VODNO GOSPODARSTVO

Razrješuje se BOŽO GALIĆ dužnosti predsjednika
hrvatske skupine Stalne hrvatsko-slovenske komisije za vodno gospodarstvo.

Klasa: 080-02/05-02/02

Urbroj: 50304/2-05-04

Zagreb, 13. listopada 2005.

Predsjednik

**dr****. sc. Ivo Sanader**,
v. r.

Rješenje, NN 122/2005-2290
## Rješenje o imenovanju predsjednika hrvatske skupine Stalne hrvatsko-slovenske komisije za vodno gospodarstvo

### NN 122/2005 (19.10.2005.), Rješenje o imenovanju predsjednika hrvatske skupine Stalne hrvatsko-slovenske komisije za vodno gospodarstvo

# VLADA REPUBLIKE HRVATSKE

**2291**

Na temelju članka 30. stavka 4. Zakona o Vladi
Republike Hrvatske (»Narodne novine«, br. 101/98,
15/2000, 117/2001, 199/2003 i 30/2004) i članka 12. stavka 2. Ugovora izmedu Vlade Republike Hrvatske i Vlade Republike Slovenije
o uređivanju vodnogospodarskih odnosa (»Narodne
novine – Međunarodni ugovori«, broj 10/97), Vlada Republike Hrvatske je na
sjednici održanoj 13. listopada 2005. godine donijela

## RJEŠENJE

### O IMENOVANJU PREDSJEDNIKA HRVATSKE SKUPINE STALNE HRVATSKO-SLOVENSKE KOMISIJE ZA VODNO GOSPODARSTVO

Imenuje se ZDRAVKO KRMEK predsjednikom hrvatske
skupine Stalne hrvatsko-slovenske komisije za vodno gospodarstvo.

Klasa: 080-02/05-01/03

Urbroj: 50304/2-05-03

Zagreb, 13. listopada 2005.

Predsjednik

**dr****. sc. Ivo Sanader**,
v. r.

Rješenje, NN 122/2005-2291
## Rješenje o razrješenju predsjednika hrvatskog dijela Stalne hrvatsko-mađarske komisije za vodno gospodarstvo

### NN 122/2005 (19.10.2005.), Rješenje o razrješenju predsjednika hrvatskog dijela Stalne hrvatsko-mađarske komisije za vodno gospodarstvo

# VLADA REPUBLIKE HRVATSKE

**2292**

Na temelju članka 30. stavka 4. Zakona o Vladi
Republike Hrvatske (»Narodne novine«, br. 101/98,
15/2000, 117/2001, 199/2003 i 30/2004) i članka 10. stavka 2. Sporazuma o vodnogospodarskim odnosima izmedu
Vlade Republike Hrvatske i Vlade Republike Mađarske (»Narodne novine –
Međunarodni ugovori«, broj 10/94), Vlada Republike Hrvatske je na sjednici
održanoj 13. listopada 2005. godine donijela

## RJEŠENJE

### O RAZRJEŠENJU PREDSJEDNIKA HRVATSKOG DIJELA STALNE HRVATSKO-MAĐARSKE KOMISIJE ZA VODNO GOSPODARSTVO

Razrješuje se BOŽO GALIĆ dužnosti predsjednika
hrvatskog dijela Stalne hrvatsko-mađarske komisije za vodno gospodarstvo.

Klasa: 080-02/05-02/143

Urbroj: 50304/2-05-01

Zagreb, 13. listopada 2005.

Predsjednik

**dr****. sc. Ivo Sanader**,
v. r.

Rješenje, NN 122/2005-2292
## Rješenje o imenovanju predsjednika hrvatskog dijela Stalne hrvatsko-mađarske komisije za vodno gospodarstvo

### NN 122/2005 (19.10.2005.), Rješenje o imenovanju predsjednika hrvatskog dijela Stalne hrvatsko-mađarske komisije za vodno gospodarstvo

# VLADA REPUBLIKE HRVATSKE

**2293**

Na temelju članka 30. stavka 4. Zakona o Vladi
Republike Hrvatske (»Narodne novine«, br. 101/98,
15/2000, 117/2001, 199/2003 i 30/2004) i članka 10. stavka 2. Sporazuma o vodnogospodarskim odnosima izmedu
Vlade Republike Hrvatske i Vlade Republike Mađarske (»Narodne novine –
Međunarodni ugovori«, broj 10/94), Vlada Republike Hrvatske je na sjednici
održanoj 13. listopada 2005. godine donijela

## RJEŠENJE

### O IMENOVANJU PREDSJEDNIKA HRVATSKOG DIJELA STALNE HRVATSKO-MAĐARSKE KOMISIJE ZA VODNO GOSPODARSTVO

Imenuje se ZDRAVKO KRMEK predsjednikom hrvatskog
dijela Stalne hrvatsko-mađarske komisije za vodno gospodarstvo.

Klasa: 080-02/05-01/196

Urbroj: 50304/2-05-01

Zagreb, 13. listopada 2005.

Predsjednik

**dr****. sc. Ivo Sanader**,
v. r.

Rješenje, NN 122/2005-2293
## Rješenje o razrješenju člana Upravnog vijeća Lučke uprave Ploče

### NN 122/2005 (19.10.2005.), Rješenje o razrješenju člana Upravnog vijeća Lučke uprave Ploče

# VLADA REPUBLIKE HRVATSKE

**2294**

Na temelju članka 30. stavka 4. Zakona o Vladi
Republike Hrvatske (»Narodne novine«, br. 101/98,
15/2000, 117/2001, 199/2003 i 30/2004) i članka 51. stavka 2. točke 1. Zakona o
pomorskom dobru i morskim lukama (»Narodne novine«, broj 158/2003), Vlada Republike
Hrvatske je na sjednici održanoj 13. listopada 2005. godine donijela

## RJEŠENJE

### O RAZRJEŠENJU ČLANA UPRAVNOG VIJEĆA LUČKE UPRAVE PLOČE

Razrješuje se TOMISLAV BATUR dužnosti člana
Upravnog vijeća Lučke uprave Ploče.

Klasa: 080-02/05-02/131

Urbroj: 50304/2-05-03

Zagreb, 13. listopada 2005.

Predsjednik

**dr****. sc. Ivo Sanader**,
v. r.

Rješenje, NN 122/2005-2294
## Rješenje o imenovanju člana Upravnog vijeća Lučke uprave Ploče

### NN 122/2005 (19.10.2005.), Rješenje o imenovanju člana Upravnog vijeća Lučke uprave Ploče

# VLADA REPUBLIKE HRVATSKE

**2295**

Na temelju članka 30. stavka 4. Zakona o Vladi
Republike Hrvatske (»Narodne novine«, br. 101/98,
15/2000, 117/2001, 199/2003 i 30/2004) i članka 51. stavka 2. točke 1. Zakona o
pomorskom dobru i morskim lukama (»Narodne novine«, broj 158/2003), Vlada Republike
Hrvatske je na sjednici održanoj 13. listopada 2005. godine donijela

## RJEŠENJE

### O IMENOVANJU ČLANA UPRAVNOG VIJEĆA LUČKE UPRAVE PLOČE

Imenuje se JOŠKO NIKOLIĆ članom Upravnog vijeća
Lučke uprave Ploče.

Klasa: 080-02/05-01/177

Urbroj: 50304/2-05-02

Zagreb, 13. listopada 2005.

Predsjednik

**dr****. sc. Ivo Sanader**,
v. r.

Rješenje, NN 122/2005-2295
## Pravilnik o postupku, načinu i rokovima dostave izvješća o raspodjeli i iskorištenosti stranih dozvola

### NN 122/2005 (19.10.2005.), Pravilnik o postupku, načinu i rokovima dostave izvješća o raspodjeli i iskorištenosti stranih dozvola

# MINISTARSTVO MORA, TURIZMA, PROMETA I RAZVITKA

**2296**

Na temelju članka 75. stavka 2. Zakona o
prijevozu u cestov­nom
prometu (»Narodne novine«, br. 178/04 i 48/05)
ministar mora, turizma, prometa i razvitka donosi

## PRAVILNIK

### O POSTUPKU, NAČINU I ROKOVIMA DOSTAVE IZVJEŠĆA O RASPODJELI I ISKORIŠTENOSTI STRANIH DOZVOLA

Članak 1.

Ovim Pravilnikom propisuje se postupak, način i
rokovi dostave izvješća o raspodjeli i iskorištenosti stranih dozvola, i to
prema vrsti dozvola po pojedinim državama i korisnicima dozvola (u daljem
tekstu: izvješće) koji Hrvatska gospodarska komora i Hrvatska obrtnička komora
(u daljnjem tekstu: komore) mjesečno, polugodišnje i godišnje za prethodno
razdoblje podnose Ministarstvu mora, turizma, prometa i razvitka.

Članak 2.

Obrazac izvješća iz članka 1. ovoga Pravilnika
tiskan je uz ovaj Pravilnik i njegov je sastavni dio.

Članak 3.

Komore će dostavljati Ministarstvu mora,
turizma, prometa i razvitka mjesečno izvješće do 10. u mjesecu za prethodni
mjesec, polugodišnje izvješće do 31. srpnja, a godišnje izvješće do 31. siječ­nja sljedeće godine.

Članak 4.

Stupanjem na snagu ovoga Pravilnika, prestaje
važiti Pravilnik o sadržaju izvješća Hrvatske gospodarske komore o broju
iskorištenih dozvola (»Narodne novine« broj 21/92).

Članak 5.

Ovaj Pravilnik stupa na snagu osmoga dana od
dana objave u »Narodnim novinama«.

Klasa: 011-01/05-02/88

Urbroj: 530-07-05-01

Zagreb, 28. rujna 2005.

Ministar

**Božidar Kalmeta**, v. r.

IZVJEŠĆE

o iskorištenim dozvolama
za razdoblje od\_\_\_\_\_ do\_\_\_\_\_\_\_

|  |  |  |  |  |  |  |  |
| --- | --- | --- | --- | --- | --- | --- | --- |
| Red. broj | Naziv prijevoznika | Broj licencije | Vrsta dozvole | Naziv države | Odobreni  god.  kontingent dozvola | Broj izdanih dozvola | Broj  iskorištenih dozvola |
|  |  |  |  |  |  |  |  |

Potpis ovlaštene osobe

Pravilnik, NN 122/2005-2296
## Odluka o izmjeni i dopuni Odluke o postupku otvaranja i vođenja deviznih računa i deviznih štednih uloga rezidenata u banci

### NN 122/2005 (19.10.2005.), Odluka o izmjeni i dopuni Odluke o postupku otvaranja i vođenja deviznih računa i deviznih štednih uloga rezidenata u banci

# HRVATSKA NARODNA BANKA

**2298**

Na temelju članka 16. Zakona o deviznom
poslovanju (»Narodne novine«, br. 96/2003.) i članka
38. stavka 3. pod I) Zakona o Hrvatskoj narodnoj banci (»Narodne novine«, br. 36/2001.) Savjet Hrvatske narodne banke na sjednici
održanoj 12. listopada 2005. donio je

## ODLUKU

### O IZMJENI I DOPUNI ODLUKE O POSTUPKU OTVARANJA I VOĐENJA DEVIZNIH RAČUNA I DEVIZNIH ŠTEDNIH ULOGA REZIDENATA U BANCI

I.

Stavak 2. točke IX. Odluke o postupku otvaranja
i vođenja deviznih računa i deviznih štednih uloga rezidenata u banci (»Narodne
novine«, br. 111/2003., 138/2003. i 176/2004.)
mijenja se i glasi:

»(2) Rezident iz stavka (1) ove točke može
ovlastiti drugu osobu za obavljanje poslova iz stavka 4. točke III. ove odluke,
pri čemu ovlaštena osoba ne može imati veća prava nego vlasnik deviznog računa
ili deviznoga štednog uloga.«

II.

Stavak 1. točke X. Odluke mijenja se i glasi:

»(1) Pravo obavljanja poslova iz stavka 4. točke
III. ove odluke, s deviznim računom i deviznim štednim ulogom, prenosi se na
osnovi punomoći koju je ovjerilo domaće ili strano nadležno tijelo te na osnovi
punomoći koja je dana u banci.«

III.

Ova odluka stupa na snagu osmog dana od dana
objave u »Narodnim novinama«.

O.br. 676/2005.

Zagreb, 12. listopada 2005.

Guverner

Hrvatske narodne banke

**dr****. sc. Željko Rohatinski**, v. r.

Odluka, NN 122/2005-2298
## Rješenje o odobrenju objavljivanja podataka pri uvrštenju dionica u prvu kotaciju Mediki d.d. iz Zagreba

### NN 122/2005 (19.10.2005.), Rješenje o odobrenju objavljivanja podataka pri uvrštenju dionica u prvu kotaciju Mediki d.d. iz Zagreba

# KOMISIJA ZA VRIJEDNOSNE PAPIRE REPUBLIKE HRVATSKE

**2299**

Temeljem odredbi članka 12. točka 5. i članka
96. stavci 1. i 4. Zakona o tržištu vrijednosnih papira (»Narodne novine« br. 84/02), Komisija za vrijednosne papire Republike
Hrvatske, na zahtjev društva MEDIKA d.d. Zagreb, Capraška
1, u predmetu odobrenja objavljivanja podataka pri uvrštenju svih dionica
društva MEDIKA d.d. Zagreb u prvu kotaciju, na sjednici održanoj dana 13.
listopada 2005. godine, donijela je

## RJEŠENJE

1. Društvu MEDIKA d.d. Zagreb, Capraška 1, odobrava se objavljivanje podataka pri
uvrštenju svih dionica društva MEDIKA d.d. Zagreb u prvu kotaciju.

2. Ovo rješenje objavit će se u »Narodnim
novinama«.

```
Obrazloženje
```

```

```

Društvo MEDIKA d.d. Zagreb (dalje: Društvo) podnijelo
je dana 30. rujna 2005. godine Komisiji za vrijednosne papire Republike
Hrvatske (dalje: Komisija) zahtjev za odobrenje objavljivanja podataka pri
uvrštenju svih dionica Društva u prvu kotaciju.

Komisija je u provedenom postupku utvrdila da
podaci iz točke 1. izreke ovog rješenja sadrže najmanje one podatke koji su
Zakonom propisani za sadržaj prospekta izdavanja vrijednosnih papira, sukladno
odredbama članka 96. stavak 1. i članka 21. Zakona o tržištu vrijednosnih
papira (»Narodne novine« br. 84/02). Slijedom
iznijetog, riješeno je kao u točki 1. izreke ovoga rješenja.

Podnositelj zahtjeva ispunio je uvjete iz članka
2. točka 14. Pravilnika o vrsti i visini administrativnih pristojbi i naknada
(»Narodne novine« br. 115/02 i 43/03).

Sukladno odredbama članka 8. Zakona, ovo
rješenje objavit će se u »Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali
se protiv istoga može pokrenuti upravni spor podnošenjem tužbe Upravnom sudu
Republike Hrvatske u roku od 30 dana od dana primitka ovog rješenja.

Klasa: UP/I-450-08/05-02/154

Urbroj: 567-03/05-2

Zagreb, 13. listopada 2005.

Predsjednik Komisije

**Miljenko** **Fičor**, v. r.

Rješenje, NN 122/2005-2299
## Stopa promjene proizvođačkih cijena industrijskih proizvoda u rujnu 2005. godine

### NN 122/2005 (19.10.2005.), Stopa promjene proizvođačkih cijena industrijskih proizvoda u rujnu 2005. godine

# OBJAVA

**2302**

Državni zavod za statistiku objavljuje

## STOPU PROMJENE

### PROIZVOĐAČKIH CIJENA INDUSTRIJSKIH PROIZVODA U RUJNU 2005. GODINE

Stopa promjene proizvođačkih cijena
industrijskih proizvoda u rujnu 2005. godine u odnosu na kolovoz 2005. godine
iznosi: 0,8.

Klasa: 957-04/05-01/48

Urbroj: 555-05-03-05-48

Zagreb, 14. listopada 2005.

V. d. ravnatelja

**Darko Jukić**, v. r.

Ostalo, NN 122/2005-2302
## Indeks potrošačkih cijena u Republici Hrvatskoj u rujnu 2005. godine

### NN 122/2005 (19.10.2005.), Indeks potrošačkih cijena u Republici Hrvatskoj u rujnu 2005. godine

# OBJAVA

**2303**

Državni zavod za statistiku objavljuje

## INDEKS

### POTROŠAČKIH CIJENA U REPUBLICI HRVATSKOJ U RUJNU 2005. GODINE

Indeks potrošačkih cijena u Republici Hrvatskoj
u rujnu 2005. godine u odnosu na kolovoz 2005. godine iznosi 100,5.

Klasa: 957-04/05-01/49

Urbroj: 555-05-03-05-49

Zagreb, 14. listopada 2005.

V. d. ravnatelja

**Darko Jukić**, v. r.

Ostalo, NN 122/2005-2303
## Odluka o prirezu porezu na dohodak Općine Pirovac

### NN 122/2005 (19.10.2005.), Odluka o prirezu porezu na dohodak Općine Pirovac

# OPĆINA PIROVAC

**2304**

Na temelju članka 30.a Zakona o financiranju
jedinica lokalne i područne (regionalne) samouprave (»Narodne novine«, broj
117/93., 69/97., 33/00., 127/00., 59/01., 107/01., 117/01., 150/02. i 147/03.)
i članka 27. Statuta Općine Pirovac (»Službeni
vjesnik Šibensko-kninske županije«, broj 12/01. i 7/05.), Općinsko vijeće
Općine Pirovac, na 4. sjednici, od 3. listopada 2005.
godine, donosi

## ODLUKU

### O PRIREZU POREZU NA DOHODAKOPĆINE PIROVAC

I. OPĆA ODREDBA

Članak 1.

Ovom odlukom utvrduju
se obvenici, stopa, te način obračuna i plaćanja
prireza porezu na dohodak koji je vlastiti izvor prihoda proračuna Općine Pirovac.

II. PRIREZ POREZU NA
DOHODAK

Članak 2.

Prirez porezu na dohodak plaćaju obveznici
poreza na dohodak koji imaju prebivalište ili uobičajeno boravište na području
Općine Pirovac.

Članak 3.

Osnovicu za prirez porezu na dohodak čini ukupan
iznos obračunatog poreza na dohodak.

Članak 4.

Prirez porezu na dohodak plaća se po stopi 6% od
osnovice utvrdene u članku 3. ove odluke.

III. ZAVRŠNE ODREDBE

Članak 5.

Poslove utvrdivanja,
evidentiranja, nadzora, naplate i ovrhe radi naplate prireza porezu na dohodak
obavlja Ministarstvo financija RH – Porezna uprava, Područni ured Šibenik.

Članak 6.

Ova odluka stupa na snagu osmog dana od dana
objave u »Narodnim novinama«, a primjenjuje se od 1. siječnja 2006. godine.

Ova odluka objavit će se i u »Službenom vjesniku
Šibensko--kninske županije«.

Klasa: 410-01/05-01/14

Urbroj: 2182/11-01-05-1

Pirovac, 3. listopada 2005.

OPĆINSKO VIJEĆE OPĆINE PIROVAC

Predsjednik

**Ante Šparica**, v. r.

Odluka, NN 122/2005-2304
## Ispravak Pravilnika o sadržaju i obliku iskaznice i značke poštanskog inspektora i nadzornika Vijeća, te o sadržaju i načinu vođenja očevidnika o obavljenom inspekcijskom nadzoru poštanskog inspektora

### NN 122/2005 (19.10.2005.), Ispravak Pravilnika o sadržaju i obliku iskaznice i značke poštanskog inspektora i nadzornika Vijeća, te o sadržaju i načinu vođenja očevidnika o obavljenom inspekcijskom nadzoru poštanskog inspektora

**2305**

Nakon izvršenog uspoređivanja s izvornim tekstom
utvrđene su pogreške u Pravilniku o sadržaju i obliku iskaznice i značke
poštanskog inspektora i nadzornika Vijeća, te o sadržaju i načinu vođenja
očevidnika o obavljenom inspekcijskom nadzoru poštanskog inspek­tora
objavljenom u »Narodnim novinama« broj 117 od 5. listopada 2005. godine, te se
daje

## ISPRAVAK

### [PRAVILNIKA O SADRŽAJU I OBLIKU ISKAZNICE I ZNAČKE POŠTANSKOG INSPEKTORA I NADZORNIKA VIJEĆA, TE O SADRŽAJU I NAČINU VOĐENJA OČEVIDNIKA O OBAVLJENOM INSPEKCIJSKOM NADZORU POŠTANSKOG INSPEKTORA](http://narodne-novine.nn.hr/clanci/sluzbeni/289827.htm)

U Pravilniku o sadržaju i obliku iskaznice i
značke poštanskog inspektora i nadzornika Vijeća, te o sadržaju i načinu
vođenja očevidnika o obavljenom inspekcijskom nadzoru poštanskog inspektora u
Prilogu 1. i 3. na poleđini obrasca iskaznice poštanskog inspektora i na
poleđini obrasca iskaznice nadzornika Vijeća riječ: »nadležnost« zamjenjuje se
riječju: »nadležnosti«.

Urbroj: 50501-05-923

Zagreb, 14. listopada 2005.

Glavna urednica

**Slavica Banić**, v. r.

Ostalo, NN 122/2005-2305
## Odluka o imenovanju zamjenika županijskog držav­nog odvjetnika u Županijskom državnom odvjetništvu u Čakovcu

### NN 123/2005 (21.10.2005.), Odluka o imenovanju zamjenika županijskog držav­nog odvjetnika u Županijskom državnom odvjetništvu u Čakovcu

# DRŽAVNOODVJETNIČKO VIJEĆE

**2312**

Temeljem članka 98. Zakona o državnom
odvjetništvu (»Narod­ne novine« 51/01) Državnoodvjetničko
vijeće na svojoj 54. sjednici održanoj dana 14. lipnja 2005. godine donijelo je
sljedeću

## ODLUKU

Za zamjenika županijskog državnog odvjetnika u
Županijskom državnom odvjetništvu u Čakovcu imenuje se ANTUN KVAKAN, općinski
državni odvjetnik u Čakovcu.

Broj: DOVO-22/05

Zagreb, 14. lipnja 2005.

Predsjednica

Državnoodvjetničkog vijeća

**Zlata Hrvoj-Šipek**, v. r.

Odluka, NN 123/2005-2312
## Odluka o imenovanju zamjenika županijskog držav­nog odvjetnika u Županijskom državnom odvjetništvu u Zadru

### NN 123/2005 (21.10.2005.), Odluka o imenovanju zamjenika županijskog držav­nog odvjetnika u Županijskom državnom odvjetništvu u Zadru

# DRŽAVNOODVJETNIČKO VIJEĆE

**2313**

Temeljem članka 98. Zakona o državnom
odvjetništvu (»Narod­ne novine« 51/01) Državnoodvjetničko
vijeće na svojoj 54. sjednici održanoj dana 14. lipnja 2005. godine, donijelo
je sljedeću

## ODLUKU

Za zamjenika županijskog državnog odvjetnika u
Županijskom državnom odvjetništvu u Zadru imenuje se DENIS SOKOL, općinski
državni odvjetnik u Zadru.

Broj: DOVO-23/05

Zagreb, 14. lipnja 2005.

Predsjednica

Državnoodvjetničkog vijeća

**Zlata Hrvoj-Šipek**, v. r.

Odluka, NN 123/2005-2313
## Odluka o imenovanju zamjenika općinskog državnog odvjetnika u Općinskom državnom odvjetništvu u Vinkovcima

### NN 123/2005 (21.10.2005.), Odluka o imenovanju zamjenika općinskog državnog odvjetnika u Općinskom državnom odvjetništvu u Vinkovcima

# DRŽAVNOODVJETNIČKO VIJEĆE

**2314**

Temeljem članka 98. Zakona o državnom
odvjetništvu ((»Narod­ne novine« 51/01) Državnoodvjetničko
vijeće na svojoj 56. sjednici održanoj dana 20. rujna 2005. godine donijelo je
sljedeću

## ODLUKU

Za zamjenika općinskog državnog odvjetnika u
Općinskom državnom odvjetništvu u Vinkovcima imenuje se KRUNOSLAV LOZIĆ,
savjetnik u Općinskom državnom odvjetništvu u Vinkovcima, na vrijeme od pet
godina.

Broj: DOVO-26/05

Zagreb, 20. rujna 2005.

Predsjednica

Državnoodvjetničkog vijeća

**Zlata Hrvoj-Šipek**, v. r.

Odluka, NN 123/2005-2314